ฮั่งเส็งปิดเช้าบวก 33.87 จุด หลังราคาน้ำมันดีดตัวขึ้น
ฮั่งเส็งปิดเช้าบวก 33.87 จุด หลังราคาน้ำมันดีดตัวขึ้น
28 ม.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวขึ้น โดยดัชนีฮั่งเส็งเพิ่มขึ้น 33.87 จุด หรือ 0.18% ปิดภาคเช้าที่ 19,086.32 จุด เนื่องจากนักลงทุนมีมุมมองบวกเกี่ยวกับแนวโน้มราคาน้ำมัน หลังจากสัญญาน้ำมันดิบที่ตลาดนิวยอร์กปิดพุ่งขึ้นเมื่อคืนนี้
ตลาดหุ้นฮ่องกงปิดภาคเช้าบวกขึ้นต่อเนื่องจากช่วงเปิดตลาด หลังสัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ เพราะได้แรงหนุนจากรายงานของสำนักงานสารสนเทศด้านการพลังงานของรัฐบาลสหรัฐ (EIA) ที่ระบุว่า การผลิตน้ำมันดิบของสหรัฐปรับตัวลดลงในสัปดาห์ที่แล้ว รวมทั้งข่าวที่ว่าบริษัทพลังงานของรัสเซียเตรียมเจรจาเพื่อปรับลดกำลังการผลิตร่วมกับกลุ่มประเทศผู้ส่งออกน้ำมัน (โอเปก) และซาอุดิอาระเบีย